പൂലാനി റോഡിലെ യാത്രാ ക്ലേശത്തിന് പരിഹാരം നിര്ദ്ദേശിച്ച് എം.എല്.എ ചാലക്കുടി: മുരിങ്ങൂര്ഏഴാറ്റുമുഖം റോഡ് നവീകരണത്തില് നാട്ടുകാര് നേരിടുന്ന ദുരിതം പരിഹരിക്കുന്നതിന് ടി.ജെ സനീഷ്കുമാര് എം.എല്.എയും ജനപ്രതിനിധികളും സ്ഥലം സന്ദര്ശിച്ചു. ജനങ്ങള് അനുഭവിക്കുന്ന യാത്രക്ലേശങ്ങള് പരിഹരിക്കാന് അടിയന്തര നടപടികള് സ്വീകരിക്കണമെന്ന് എം.എല്.എ ഉദ്യോഗസ്ഥര്ക്ക് നിര്ദ്ദേശം നല്കി. ഒരു കിലോമീറ്റര് ദൂരം കണക്കാക്കിയാണ് ഇപ്പോള് നിര്മ്മാണ പ്രവര്ത്തനങ്ങള് നടക്കുന്നതെന്നും ഇതിനിടയില് പ്രദേശവാസികള്ക്ക് സഞ്ചാരത്തിന് താത്ക്കാലിക സംവിധാനം ഒരുക്കി തുടങ്ങിയെന്നും പൊതുമരാമത്ത് എക്സി.എന്ജിനീയര് മനീഷ പറഞ്ഞു. ക്വാറി വേസ്റ്റ് ഇട്ടാണ് സഞ്ചാരം ഒരുക്കുക. ഇതിന് പുറമെ റോഡില് നിന്നും വീടുകളിലേക്ക് കടക്കുന്നതിന് സൗകര്യം ഏര്പ്പെടുത്തുകയും ചെയ്തുവെന്ന് അവര് പറഞ്ഞു. ജില്ലാ പഞ്ചായത്തംഗം ലീല സുബ്രഹ്മണ്യന്, ബ്ലോക്ക് പഞ്ചായത്തംഗം വനജ ദിവാകരന്, പഞ്ചായത്തംഗംങ്ങളായ പി.എ സാബു, ജാന്സി പൗലോസ്, ഉദ്യോഗസ്ഥ പ്രതിനിധികള് എന്നിവരും സ്ഥലത്തെത്തി.